open-index/open-wikipedia-markdown huggingface dataset:
Ludhiana

**Ludhiana** () on Punjabin osavaltion suurin kaupunki Intiassa. Kaupungissa asui vuonna 2011 noin 1,4 miljoonaa ihmistä.

Ludhiana sijaitsee Ludhianan piirikunnassa Sutlej-joen entisellä rannalla - joen nykyinen reitti kulkee 13 km päässä kaupungista.

Ludhiana sijaitsee keskeisesti Delhistä Amritsariin johtavan Grand Trunk Road -tien varrella ja liikenneyhteydet Intian pääkaupunkiin New Delhiin ovat hyvät ilma-, rauta- ja maanteitse. Kansainvälinen lentoasema on suunnitteilla.

Kaupunki on suuri teollisuuden ja opetuksen keskus Pohjois-Intiassa, ja on monien kulttuurien kohtaamispaikka.

WHO:n vuonna 2011 tekemän selvityksen mukaan Ludhiana oli Intian saastunein kaupunki. Hengitettäviä pienhiukkasia (PM10) oli 251 mikrogrammaa kuutiometrissä.

## Lähteet

## Aiheesta muualla
Vadodara

**Vadodara** eli **Baroda** (, ) on kaupunki Intiassa. Se on Gujaratin osavaltion kolmanneksi suurin kaupunki Ahmedabadin ja Suratin jälkeen. Vadodrassa asui vuoden 2011 väestönlaskennassa 1&nbsp;752&nbsp;371 asukasta. Se on yksi osavaltion neljästä kaupungista, jossa on yli miljoona asukasta, muut ovat Ahmedabad, Surat ja Rajkot. Vadodra sijaitsee Vishwamitri-joen lähellä, kaakkoon Ahmedabadista. Kaupungin lempinimi on *Gujaratin kulttuuripääkaupunki*. Kaupunki on Vadodaran piirikunnan hallintokeskus.

## Lähteet

## Aiheesta muualla
Kansallinen divisioona

**Kansallinen divisioona** tarkoittaa seuraavia asioita:

*Kansallinen divisioona, Luxemburgin jalkapallon pääsarja
*Kansallinen divisioona, Moldovan jalkapallon pääsarja
Kansallinen divisioona (Luxemburg)

**Kansallinen divisioona** (, , )  on Luxemburgin jalkapallon pääsarja.

Sarjaa on pelattu yhtäjaksoisesti vuodesta 1910 lähtien lukuun ottamatta vuotta 1913 ja kolmea toisen maailmansodan vuotta. Kauteen 1913–1914 saakka sarjan nimi oli *Championnat Luxembourgeois *, sen jälkeen kauteen 1931–1932 *Division d’Honneur* ja kauteen 1956–1957 *Premiere Division* ennen nykyisen nimen käyttöönottoa.

Kaudeksi 2006–2007 sarjan joukkuemäärää lisättiin kahdestatoista neljääntoista. Joukkueet pelaavat keskenään kaksinkertaisen sarjan. Luxemburgin mestarijoukkue pääsee Mestarien liigan ensimmäiselle karsintakierrokselle ja hopeajoukkue Eurooppa-liigan karsintojen avauskierrokselle.

## Joukkueet kaudella 2025–2026
* Differdange 03
* F91 Dudelange
* FC Atert Bissen
* FC Mamer 32
* FC UNA Strassen
* FC Rodange 91
* Hesperange
* Jeunesse Canach
* Jeunesse Esch
* Progrès Niederkorn
* RFSU Luxembourg
* SC Bettembourg
* Titus Pétange
* UN Käerjéng 97
* US Hostert
* US Mondorf
* Victoria Rosport

## Luxemburgin mestarit

*1 *Spora Luxemburg* ja *Allienace 01 Luxemburgin* yhdistyivät vuonna 2005 ja muodostivat *Racing FC Union Luxemburgin*.
*2 Muodostettiin vuonna 1925 kun *US Hollerich Bonnevoie* ja *Jeunesse Sportive Verlorenkost* yhdistyivät.
*3 Muodostettiin vuonna 1991, kun *US Dudelange*, *Alliance Dudelange* ja *F91 Dudelange* yhdistyivät.

## Lähteet

## Aiheesta muualla
* Luxemburgin jalkapalloliitto&nbsp;
* Luxemburgilaiseen jalkapalloon keskittyvä sivusto &nbsp;
Gotland-luokan sukellusvene

**Gotland-luokka** (tyyppi A19) on Ruotsin merivoimien kolmen sukellusveneen muodostama alusluokka, jonka veneet on valmistanut Saab Kockums. 

## Suunnittelu
Alusten propulsiojärjestelmä on dieselsähköinen, jossa kaksi 16-sylinteristä MTU 16V-396 -dieselmoottoria (2&nbsp;980 hv) tai kaksi Hedemora V12A/15-Ub -dieselgeneraattoria (3&nbsp;600 hv) tuottaa voiman sähkömoottorille, joka pyörittää potkuria 1&nbsp;800 hevosvoimalla. Alusten maksiminopeus on pinta-ajossa 11 solmua ja 20 solmua sukelluksissa. Sukellusveneen teki valmistuessaan edistykselliseksi stirlingmoottoriin perustuva Kockumsin v4-275R Mk III -yksikkö, joka käyttää aluksen sisällä kuljetettavaa nestemäistä happea. AIP-järjestelmä  () mahdollistaa, että alus voi olla sukelluksissa kaksi viikkoa.

Aluksiin on asennettu Terman-tutkajärjestelmät sekä Atlas CSU-90 -kaikuluotainjärjestelmä. Omasuojana on Mantan ECM -järjestelmä. Aseistuksena on neljä keulaan asennettua 533 millimetrin typ613 -torpedoputkea, joihin on 12 torpedoa. Lisäksi on kaksi 400 millimetrin typ431/451-sukellusveneentorjuntatorpedoputkea, joihin neljä torpedoa. Alukset kykenevät lisäksi kuljettamaan 48 miinaa.

## Alukset
Alusluokka tilattiin alun perin 28. maaliskuuta 1990, mutta sen vaatimuksia muutettiin 5. syyskuuta 1991 AIP-järjestelmän asentamiseksi. Tämä kasvatti uppoumaa 200 tonnilla sekä lisäsi alusten pituutta 7,5 metriä. Alkuperäisen suunnitelman mukaan luokkaan piti kuulua viisi alusta, mutta kohonneet kustannukset pakottivat peruuttamaan kahden aluksen tilaamisen.

## Lähteet
*
*Ruotsin merivoimat Gotland-luokka  
*

### Viitteet

## Aiheesta muualla

*Yhdysvaltain laivasto: http://www.news.navy.mil/search/display.asp?story_id=18984   Swedish Submarine HMS Gotland Arrives in San Diego
*Dagens Nyheter: http://www.dn.se/DNet/jsp/polopoly.jsp?d=147&a=537804&previousRenderType=6 Amerikaner nöjda med svensk ubåt
* JINSA http://www.jinsa.org/articles/articles.html/function/view/categoryid/164/documentid/2873/history/3,2360,656,164,2873  Why is the U.S. Navy Leasing a Swedish Submarine?
*naval-technology.com http://www.naval-technology.com/projects/gotland/SSK Gotland Class (Type A19) attack submarine, Sweden
*Kockums: http://www.kockums.se/Submarines/gotland.html The Gotland Class submarine - the only AIP submarine class in operation
*Kockums: http://www.kockums.se/Submarines/aipstirling.html The Kockums Stirling AIP system
*Kockums:http://www.kockums.se/pdf/submarine.pdf Kockumsin sukellusvene-esite , PDF-tiedostomuoto
*Center for Nonproliferation Stuedies:http://www.nti.org/db/submarines/sweden/index.html Royal Swedish Navy's submarines
*Kockums: http://www.kockums.se/News/svensk%20news/s051110gotland.html 50 övningsdygn med Gotland i USA
*Ny Teknik: http://www.nyteknik.se/art/44104  Gotland vann mot US  Navy
*Försvarsmakten: http://www.1ubflj.mil.se/index.php?c=news&id=30540  Besök i san Diego
*Stirlingengines: http://www.stirlingengines.org.uk/manufact/manf/misc/subm.html Kockums submarine engines
Parhaat 2 (Matti ja Teppo)

**Parhaat 2** on Matin ja Tepon kokoelma-albumi, joka julkaistiin vuonna 1986. Albumi on myynyt kultalevyn oikeuttavan määrän.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Musa24: Matti ja Teppo – ''Parhaat 2''
Texas Theatre

**Texas Theatre** on yhdysvaltalainen elokuvateatteri, joka sijaitsee Texasin osavaltiossa Dallasissa. 

Teatteri avattiin vuonna 1931, jolloin se oli Dallasin esikaupunkialueen suurin elokuvateatteri. Texas Theatre oli osa Howard Hughesin omistamaa elokuvateatteriketjua.

22. marraskuuta 1963 Lee Harvey Oswald pidätettiin Texas Theatressa syytettyinä presidentti John F. Kennedyn ja poliisi J. D. Tippitin murhista. Elokuva, joka silloin esitettiin, oli Burt Topperin ohjaama sotaelokuva *[[War Is Hell]]*. 

Nykyisin Texas Theatressa esitetään paitsi elokuvia myös näytelmä- ja tanssiesityksiä. Vuonna 2003 teatteri julistettiin kansalliseksi suojelukohteeksi.

## Aiheesta muualta
*Texas Theatren kotisivusto
Viking-luokan sukellusvene

**Viking-luokan sukellusvene** oli Ruotsin, Norjan ja Tanskan 1997 aloittama yhteishanke, josta Norja ja Tanska ovat luopuneet ja jossa Suomi on ollut tarkkailijana. Tarkoituksena on ollut rakentaa Gotland-luokan sukellusveneelle sitä suorituskykyisempi ja vaikeammin havaittava seuraajaluokka, jonka veneet olisivat maksaneet 1/3 vastaavasta saksalaisesta. 

Kockums suunnittelee uutta sukellusveneluokkaa, jossa käytetään peruutetun Viking-projektin tekniikkaa. Projektin nimenä on A26.

Ruotsin merivoimien tarkoituksena oli korvata kaksi aikaisempaa sukellusvenettä vuoteen 2015 mennessä kahdella uudella Viking-luokan sukellusveneellä. Ruotsin puolustusbudjetista 50&nbsp;% kohdentuu hankinnoille.

Alkuperäisen suunnitelman mukaan Ruotsin tuli ostaa kaksi, Tanskan neljä ja Norjan neljä Viking-luokan sukellusvenettä 2005 alkaen. Viking-sukellusvene saavutti määrittelyvaiheensa 2002.

Norja lakkautti sukellusveneaselajinsa ja luopui Viking-luokan sukellusvenehankkeesta ensimmäisenä. Se lahjoitti kunnostettuna vanhat sukellusveneensä Puolaan.

Sen jälkeen Tanskan tuli hankkia kuuden Viking-luokan sukellusveneen sarjasta neljä ja Ruotsin kaksi Tanskan ja Ruotsin välisellä sopimuksella. Viking-luokan ensimmäisen sukellusveneen oli määrä valmistua Ruotsissa Kockumin telakalla Malmössä ja viiden muun Tanskassa A P Möllerin telakalla Odensessa.

Tanska ilmoitti kuitenkin 2004 lopettavansa kesään mennessä sukellusveneaselajinsa. Tanskan osalta kolmen tai neljän Viking-luokan sukellusveneen rakentaminen olisi tullut maksamaan noin 652 miljoonaa Yhdysvaltain dollaria vastaavan summan. Samalla päätöksellä Tanska luopui sukellusveneaselajista joulukuussa 2004, käytössä olleiden saksalaisvalmisteisten sukellusveneiden vanhentuessa.
Tanskan osalta hanke lakkautettiin siksi, että varat ohjattiin maavoimien kehittämiseen. Tanskan *HMS Näckenistä* modernisoitua sukellusvenettä KDM Kronborg piti seurata Viking-luokan sukellusvene.

Joidenkin arvioiden mukaan kaksi Viking-luokan sukellusvenettä tulisi maksamaan Ruotsille 1&nbsp;800 miljoonaa kruunua (noin 194&nbsp;013&nbsp;603 euroa kurssilla 9,2777 SEK/EUR) yhteensä eli noin 100 miljoonaa euroa kappaleelta.

## Lähteet

## Aiheesta muualla
* Kockumin telakka The Viking class submarine – the submarine for the new era
* Nuclear Threath Initiative: Submarine profileration, Sweden
* Försvaret:  Ubåten Näcken säljs till Danmark
* Sveriges Television, Framtidens ubåt i Sverige
* Sveriges Television , Kockums får nya tyska ägare
* Forsvarets forskningsinstitut:  Användarrapport: De nordiska ländernas försvarsmakter, några jämförelser, 2007, ,PDF
Lorenzo Bandini

**Lorenzo Bandini** (21. joulukuuta 1935 Barce – 10. toukokuuta 1967 Monaco) oli italialainen kilpa-autoilija, joka suoritti tunnetuimmat suorituksensa Ferrari-tallissa.

## Ura

Lorenzo Bandini syntyi Barcessa, Libyassa. Hän aloitti kilpailu-uransa 1957, ja kilpaili Formula Junior -sarjassa vuoteen 1961 asti, jolloin hän nousi Formula 1 -sarjaan Scuderia Centro Sud -tallin riveissä, josta siirtyi myöhemmin Ferrarille. Vuonna 1964 Bandini saavutti ainoan GP-voittonsa Itävallan GP:ssä. Urallaan Bandini saavutti Ferrarilla joitakin voittoja myös urheiluautosarjoissa.

## Kuolema

25. Monacon Grand Prix -kilpailu oli MM-sarjan toinen osakilpailu, joka ajettiin 7. toukokuuta 1967. Kilpailussa kierrettiin 3&nbsp;145 metrin pituinen rata 100 kertaa. Lorenzo Bandini nousi  Ferrarillaan lähdössä kärkeen, mutta jo toisella kierroksella uusiseelantilainen Denny Hulme pääsi Brabham-Repco-autollaan johtoon. Välillä Jackie Stewart johti kilpailua, mutta hän jäi 15. kierroksella varikolle vaihdelaatikon rikkouduttua.

Kierroksella 33 Hulme oli johdossa jo 15 sekunnilla ennen Bandinia. Kun 66 kierrosta oli takana, oli Bandini kutistanut Hulmen johdon 10 sekuntiin. Kierroksella 70 oli Bandini kuitannut eron Hulmeen 7 sekuntiin, ja hän yritti saavuttaa ensimmäistä Monacon voittoaan. Kierroksella 83 Bandini menetti autonsa hallinnan tunnelin jälkeisessä shikaanissa. Ferrari syöksyi olkipaalien läpi ja pomppasi niistä lyhtypylvääseen. Ylösalaisin kääntynyt auto syttyi tuleen sytyttäen myös paalit palamaan.

Bandini jäi puristuksiin palavan auton alle. Kilpailijoilla oli yllään tulenkestävät alusvaatteet ja ajohaalarit, jotka suojasivat tehokkaasti ainoastaan noin 30 sekunnin ajan. Neljän minuutin kuluttua ajaja vedettiin esiin vaatteet tulessa. Bandinin kypärä oli murskautunut ja hän näytti saaneen vammoja myös rintaansa. Hänet kuljetettiin välittömästi satamassa olevaan sairaalalaivaan.

Aluksi Bandinin tilaa kuvattiin hengenvaaralliseksi. Sairaalassa tehdyissä tarkastuksissa todettiin, ettei hänellä ollut välitöntä hengenvaaraa. Hän oli saanut rintakehäänsä avoimen haavan sekä päähänsä, kasvoihinsa, käsiinsä ja jalkoihinsa palohaavoja. Bandinille tehtiin neljä ja puoli tuntia kestänyt leikkaus. Lääkärit ennustivat hänen elävän vain vuorokauden, sillä hänen ihostaan 70 prosenttia oli palanut. Bandini kuoli 10. toukokuuta 1967 kello 15 paikallista aikaa Prinsessa Gracen sairaalassa Monte Carlossa.

Kilpailua kuitenkin jatkettiin, eikä kukaan enää voinut estää Hulmen voittoa. Hän ohjasi autoaan jo kaksi kierrosta edellä toisena ajavaa Graham Hillia, joka maaliin tultaessa oli kolmantena. Maalissa meksikolainen Pedro Rodríguez oli toisena. Hulme sai voitostaan kunnian lisäksi 2&nbsp;000 dollaria ja hän siirtyi ajajien MM-sarjan johtoon. Bandinin muistoksi perustettiin Lorenzo Bandini -palkinto, joka jaetaan nuorelle ansioituneelle tai lupaavalle kuljettajalle.

## Lähteet
* Kuolemasta Helsingin Sanomat 8.5.1967, 9.5.1967 ja 11.5.1967

### Viitteet
S1000

**S1000** on italialais-venäläistä tuotantoa oleva 1&nbsp;000 tonnin dieselsukellusvenetyyppi, jonka kehitystyö alkoi 2004. Venäläinen TsKB Rubin ja italialainen Fincantieri esittelivät 25. lokakuuta 2006 aluksesta tehdyn mallin yhdessä Euronaval 2006 -näyttelyssä. 

Aluksen uppouma on 1&nbsp;000 tonnia ja huippunopeus 14 solmua. Se on 56,2 metriä pitkä. Aluksessa on polttokennotekniikkaan pohjautuva ilmasta riippumaton propulsio-osasto (). Aseistusvaihtoehtoina ovat italialaisvalmisteiset WASS Black Shark -torpedot sekä venäläiset Club-S-risteilyohjukset.

Ukrainan tilanteen seurauksena alkaneiden talouspakotteiden vuoksi projekti keskeytettiin 2014.

## Lähteet
  

## Aiheesta muualla
* Defense update: Club S -risteilyohjus 
* Federation of American Scientists: 3M-54 Klub
* Defence Technology International: Italy, Russia Move Ahead on Joint Diesel Subs
Skien

**Skien** on kaupunki Telemarkin läänissä, Norjassa. Skien on Telemarkin läänin hallinnollinen keskus. Kunnassa oli vuoden 2023 alussa 55&nbsp;924 asukasta ja sen maapinta-ala oli 719 neliökilometriä.

Kirjailija Henrik Ibsen syntyi Skienissä.

## Maantiede

Skien sijaitsee Skienselva-joen varrella. Sieltä lähtee Norjan pisin kanava, 105&nbsp;km pitkä Telemarkin kanava, joka kulkee Daleniin asti.

Käytännössä Skienin kaupungin keskustaajama on kasvanut yhteen naapurikaupunki Porsgrunnin keskustaajaman kanssa ja tämä taajama jatkuu edelleen myös Bamblen puolelle. Norjan tilastokeskus luokitteleekin nämä yhdeksi taajamaksi, jonka asukasluku oli vuoden 2021 alussa yhteensä 94&nbsp;102.

## Historia
Skien on luultavasti perustettu alkujaan kauppapaikaksi ja satamaksi. Varhaisimmat asutuksen merkit ovat peräisin 900-luvulta, joten Skien on yksi vanhimmista kaupunkimaisista asutuspaikoista Norjassa. Tanskan kuningas myönsi Skienille kaupunkioikeudet vuonna 1358.

## Kaupungin nimi
Kaupungin varhaisin tunnettu nimi on Skida. Vuonna 1359 kirjoitusasu muuttui muotoon Skyde. Vuonna 1468 kaupungista alettiin käyttää nimeä Skydebye ja vuonna 1662 nimi muuttui muotoon Scheen. Paikalliset asukkaat lausuvat edelleen Skienin nimen "She-en".

## Kuntaliitokset
Vuonna 1964 maalaiskunnat Solum ja Gjerpen liitettiin Skieniin.

## Media
Skienissä ilmestyvät sanomalehdet *[[Varden (sanomalehti)|Varden]]* ja *[[Telemarksavisa]]*.

## Kuvia

Rådhuset i Skien 2.jpg|Raatihuone
Skien - town centre (east-west).jpg|Kaupungin keskustaa
Skien church.jpg|Skienin kirkko


## Lähteet
Ruotsalainen eduskuntaryhmä

**Ruotsalainen eduskuntaryhmä** (r) on Ruotsalaisen kansanpuolueen ja Ahvenanmaan vaalipiirin kansanedustajista koostuva eduskuntaryhmä. Vuoden 2023 eduskuntavaalien tuloksena ryhmässä on 10 jäsentä.

Eduskuntaryhmän puheenjohtajana toimii Otto Andersson, ensimmäisenä varapuheenjohtajana Mats Löfström
ja toisena varapuheenjohtajana Anders Norrback.

## Eduskuntaryhmän puheenjohtajat
*Vilhelm Rosenqvist (1907–1909)
*Karl Söderholm (1909–1914)
*Gösta Stenbäck (1914–1917)
*Karl Söderholm (1917)
*Ernst Estlander (1917–1924)
*Ragnar Furuhjelm (1924–1933)
*Ernst von Born (1933–1935)
*Ragnar Furuhjelm (1935–1944)
*Levi Jern (1944–1945)
*John Österholm (1945–1960)
*Sven Högström (1960–1964)
*Grels Teir (1964–1965)
*Kurt Nordfors (1965–1966)
*Grels Teir (1966–1968)
*Carl Olof Tallgren (1968–1970)
*Grels Teir (1970–1972)
*Carl Olof Tallgren (1972–1974)
*Henrik Westerlund (1974–1983)
*Ole Norrback (1983–1987)
*Elisabeth Rehn (1987–1990)
*Jörn Donner (1990–1991)
*Boris Renlund (1991–1995)
*Eva Biaudet (1995–1999)
*Ulla-Maj Wideroos (1999–2003)
*Christina Gestrin (2003–2004, 2004–2007)
*Ulla-Maj Wideroos (2007–2011)
*Mikaela Nylander (2011–2015)
*Anna-Maja Henriksson (2015–2016)
*Stefan Wallin (2016–2018)
*Thomas Blomqvist (2018–2019)
*Anders Adlercreutz (2019–2023)
*Otto Andersson (2023–)

## Lähteet
Barbro Holmberg

**Barbro Holmberg** (s. 7. huhtikuuta 1952 Stensele, Västerbottenin lääni, Ruotsi) on Ruotsin sosiaalidemokraattisen työväenpuolueen poliitikko. Hän on ollut Ruotsin maahanmuuttoministeri vuosina 2003–2006 ja Gävleborgin läänin maaherra vuosina 2008–2015.

Holmberg on suorittanut sosiaalityön tutkinnon Tukholman yliopistossa.   

Holmberg on toista kertaa naimisissa. Ensimmäisestä avioliitostaan radiotoimittaja Thomas Nordegrenin kanssa hänellä on kolme lasta, poika ja kaksostyttäret, joista entinen valokuvamalli Elin Nordegren on ollut naimisissa golflegenda Tiger Woodsin kanssa.

## Työura
*2008 – Gävleborgin läänin maaherra
*2003 – maahanmuuttoministeri, Ruotsin ulkoasiainministeriö
*2003 – pääjohtaja, Ruotsin maahanmuuttoviranomainen 
*2002 – valtiosihteeri, Ruotsin ulkoasiainministeriö
*1999 – poliittinen neuvonantaja, Ruotsin ulkoasiainministeriö
*1999 – projektipäällikkö, Lastenprojekti, Ruotsin ulkoasiainministeriö

## Lähteet

## Aiheesta muualla
* ''Barbro Holmberg'' Ruotsin valtiopäivien verkkosivuilla
Ulrika Hallberg

**Petra Irma Ulrika Hallberg** (s. 28. maaliskuuta 1952 Pyhäselkä) on suomalainen balettitanssija ja -pedagogi. 

## Henkilöhistoria
Hallbergin vanhemmat ovat kanttoriurkuri Carl Gustav Hakon Hallberg ja Tyyne Maria Lähivaara. Hänen puolisonsa on viulisti, kapellimestari ja musiikkipedagogi Ari Angervo. Hallberg suoritti Suomen Kansallisoopperan balettikoulun 1962–1968, opettajanaan Marita Ståhlberg. Hän on ollut balettitanssijan uransa ohella Suomen Kansallisoopperan balettioppilaitoksen opettaja vuodesta 2001 ja opettanut myös muun muassa Teatterikorkeakoulussa.

## Taiteellinen toiminta
Hallberg on ollut kiinnitettynä Suomen Kansallisbaletin tanssijaksi 1968–1975 ja solistitanssijaksi 1975–1994. Hän on ollut Suomen Kansallisbaletin mukana vierailuilla Lontoossa, Saksassa, Luxemburgissa, Sveitsissä, Kööpenhaminassa, Madridissa, Tallinnassa, Kiinassa ja Edinburghin festivaalilla. Solistivierailuja hän on tehnyt Tukholmaan, Kuuban kansainväliselle balettifestivaalille 1976, 1980 ja 1984, Japanin kansainväliselle balettifestivaalille Tokioon ja Osakaan sekä Kitakyushun festivaalille 1991.

### Solisti- ja päätehtäviä
**[[Romeo ja Julia (Prokofjev)|Romeo ja Julia]]*: Julia (Sylvestersson)
**Don Quijote*: Kitri (Trinchero)
**[[Giselle]]*: nimirooli (Coralli-Perrot-Petipa-Lavrovski)
**[[Joutsenlampi]]*: Odette-Odile (Petipa-Ivanov)
**Huonosti vartioitu tyttö*: Lise (Spoerli)
**Napoli*: Teresina (Bournonville)
**Bahtshisarain suihkulähde*: Maria (Zaharov)
**Sinfonia D-duuri* (Kylián) 
**Neljä luonnekuvaa* (Balanchine) 
**Concerto barocco* (Balanchine)
**[[Divertimento]]* (Balanchine)
**Tansseja illassa* (Schilling)
**Vaaliheimolaiset* (Schilling)
**Kamelianainen* (Reiter-Soffer)
**Uhri* (Uotinen)
**Loviisa* (Kitti)

### Palkinnot
*Kritiikin Kannukset 1976
* Philip Morris -palkinto 1978
*Edvard Fazer -palkinto 1986
*Uudenmaan läänin taidepalkinto 1990
*Pro Finlandia -mitali 1992
*Suomi-palkinto 1993

## Lähteet

## Aiheesta muualla
* *Ulrika Hallberg kertoo tanssijan työstä*, Kotilääkäri, vsk. 1979, no. 2, s. 58.
BBC Sessions

**BBC Sessions** voi viitata useiden musiikkiartistien ja -yhtyeiden BBC:lle tekemistä äänityksistä koottuihin albumeihin. Näitä ovat julkaisseet muun muassa:

* Cocteau Twins
* Cream
* Rory Gallagher
* Jimi Hendrix
* Led Zeppelin
* Motörhead
* Saxon
* Loudon Wainwright III
* The Who
Pyhän Sydämen kappeli

**Pyhän Sydämen kappeli** on Helsingin Kalliossa Kirstinkadulla sijaitseva jugend-tyylinen Suomen Luterilaisen Evankeliumiyhdistyksen (SLEY) kappeli. 

Kappelissa on joka sunnuntai suomenkielinen ja lisäksi joka toinen sunnuntai ruotsinkielinen jumalanpalvelus. Varsinkin suomenkielisissä jumalanpalveluksissa on mukana huomattavasti lapsiperheitä. Kappelin messuissa ei ole naispappeja.

## Kappelin historia
Pyhän Sydämen kappelin suunnitteli arkkitehti Vilho Penttilä, joka oli Nyström-Petrelius-Penttilä-arkkitehtitoimiston jäsen. Kirkon vihki Suomen Luterilaisen Evankeliumiyhdistyksen Kallion rukoushuoneeksi vuonna 1906 tuomiorovasti Juuso Hedberg. Valmistuessaan kappeli oli seudun ainoa kirkkorakennus, sillä läheinen Kallion kirkko valmistui vasta kuusi vuotta myöhemmin, vuonna 1912. Kappelin rakennutti SLEY:n entinen johtaja, rovasti Julius Engström, joka siirtyi Sörnäisten kappalaiseksi. Tämä lienee osaltaan vaikuttanut siihen, että kappeli, tuolloin vielä rukoushuone, palveli seurakunnan kirkkona Kallion kirkon valmistumiseen asti. Toinen SLEY:n kirkkorakennus Lutherin kirkko Kampissa myytiin 1980-luvulla muuhun käyttöön. Se toimi 2010-luvulle asti muuna kuin kirkkona, kuten yökerhona, mutta palasi vuonna 2016 kunnostettuna kirkkokäyttöön.

Nykyinen kirkkosali on erilainen kuin vasta valmistunut rukoushuone. Salin peräseinät olivat nykyistä huomattavasti kauempana ja saarnatuolin paikka oli alttarisyvennyksessä. Helsingin evankelisen kansankorkeakoulun (nykyinen HEO) aloitettua se tarvitsi tilaa luokkahuoneita varten, jota varten kirkkosalia pienennettiin.

## Nykyaika
Pyhän Sydämen kappeli koki perusteellisen uudistuksen vuonna 1992, jolloin muun muassa vanhoja kattomaalauksia kaivettiin rappausten alta ja lasimaalauksia entisöitiin. Uusia rakennelmia olivat keskikäytävä, keskeisalttari, saarnastuoli ja lukupulpetti. Entisöidyn kirkon vihki uudelleen käyttöön Helsingin piispa Eero Huovinen 25. lokakuuta 1992. Kappelin uudistustyön suunnitteli arkkitehti Erkki Pitkäranta.

Kappelissa on Setterqvist-urut, jotka alun perin rakennettiin Ruotsin Dagsbergin kirkkoon vuonna 1890. 1960-luvulla urut purettiin ja niitä varastoitiin useissa paikoissa. Urkuja siirreltiin paikasta toiseen, mutta ne säilyivät kuitenkin ehjinä, joten SLEY saattoi hankkia ne vuonna 1991 ja asentaa Pyhän Sydämen kappeliin.  

Kappelissa pidetään myös runsaasti muita tilaisuuksia. Sitä käyttää myös HEO, jonka tiloissa kappeli sijaitsee. Sitä vuokrataan myös yksityistilaisuuksiin.


Kuva:Pyhän sydämen kappeli, inside 0, 2016.jpg|Kappelin keskikäytävä ja alttari.
Kuva: Pyhän sydämen kappeli Pulpit 2016.jpg|Saarnastuoli.
Kuva:Pyhän sydämen kappeli, organ (3) 2016.jpg|Setterqvist-urut.


## Katso myös
* Uskonto Helsingissä
* Evankelinen herätysliike
* Suomen Luterilainen Evankeliumiyhdistys

## Lähteet
*"Pyhän Sydämen kappeli" SLEY:n sivuilla ( Arkistoitu Archive.org)

### Viitteet

## Aiheesta muualla
Jōyō

**Jōyō** () on Japanin kaupunki Honshūn saarella Kansain alueella Kioton prefektuurissa. Se sijaitsee sisämaassa prefektuurin eteläosassa Kioton ja Naran puolivälissä Kizujoen oikealla rannalla. Jōyōssa on 76&nbsp;048 asukasta (vuonna 2017) ja sen pinta-ala on 32,71 neliökilometriä.

Jōyōta palvelevat JR Nishi-Nihonin Nara-linja ja Kintetsu-rautateiden Kioto-linja.

## Maantiede
Jōyō sijaitsee Kioton ja Naran kaupunkien puolivälissä. Kaupunki on suurimmaksi osaksi alavaa laaksoaluetta, ja maasto kohoaa asteittain kohti itärajan matalahkoja vuoria. Kaupungin länsirajalla on joki nimeltä Kizugawa. Ilmasto laaksossa on leuto keskilämpötilan ollessa 16 °C, mistä syntyvät hyvät edellytykset hedelmäpuiden kasvattamiselle. 

Kioton prefektuurin eteläosa kaupungistuu metropolien vaikutuksesta jatkuvasti. Alueella pyritään viljelyn ja urbanisoitumisen rinnakkaisuuteen. Kaupunkialueet ovat yhteenkasvaneita, eikä rajoja juuri huomaa. Jōyōn naapurikaupunkeja ovat Kyōtanabe, Uji ja Yawata.

## Talous
Jōyōssa tuotetaan 60 % Japanissa tarvittavista kulta- ja hopealangoista. Näitä käytetään hyväksi erityisesti kimonoiden tuotannossa. 

Kaupunki on suurkaupunkialueiden tuntumassa, mutta ilmastollisesti alue suosii viljelyä. Maatalouden tuotteita alueella ovat riisi ja bataatti sekä varsinkin hedelmät, kuten viikuna ja ume.

## Matkailu
### Aodanin umetarha
Aodanin umetarha on matkailunähtävyys, jossa 20 hehtaarin alueella on noin 10 000 ume- eli japaninaprikoosipuuta. Tarhan tarkkaa alkuajankohtaa ei tunneta, mutta siitä löytyy mainintoja Kamakura-kauden tanka-runoista.  

### Twinkle Jōyō
Twinkle Jōyō on talvinen valojuhla, jossa sytytetään tuhansia värillisiä lamppuja.

## Lähteet

## Aiheesta muualla

*Kaupungin internetsivut
Windows Fundamentals for Legacy PCs

**Windows Fundamentals for Legacy PCs** (**WinFLP**, tunnetaan myös koodinimeltä *Eiger* ja *Mönch*) on Microsoftin minimalistinen Windows-käyttöjärjestelmä. Se on optimoitu toimimaan vanhemmilla tietokoneilla, jotka eivät täytä Windows Vistan laitteistovaatimuksia. FLP julkaistiin 8. heinäkuuta 2006.

Microsoftin tarkoituksena on ollut tarjota käyttöjärjestelmä, joka sisältää vain tietojenkäsittelyn perustarpeet käsittävän kokonaisuuden. WinFLP sisältää paljon osia *[[Windows XP]] Service Pack 2* -julkaisusta, kuten Windows Firewall -palomuurin, Ryhmäkäytäntö-työkalun ja Automaattiset päivitykset -työkalun. FLP lainaa myös Windows Server 2003:n ja Windows Vistan tietoturvaominaisuuksia ja toimintoja.

## Käyttötarkoitus
FLP syntyi tarpeesta tarjota yrityksille yksinkertainen ja halpa palvelinasiakas paljon tehoja vaativan Windows Vistan tilalle.

Vaikka WinFLP on suunniteltu yleisluontoiseksi käyttöjärjestelmäksi, sitä ei voi silti hankkia retail- tai OEM-kanavien kautta. Yritys voi hankkia sen ainoastaan Microsoftin Software Assurance -sopimuksella. Tämä johtuu siitä, että FLP on tarkoitettu niille yrityksille, joiden tietokoneet käyttävät Microsoftin vanhoja käyttöjärjestelmiä joiden tuki on jo lopetettu. Koska Linux saavuttaa markkinaosuutta näissä yrityksissä, Microsoft näkee FLP:n edulliseksi ja halvaksi tavaksi päivittää Windows-versiot uudemmiksi sekä säilyttää markkinaosuutensa.

FLP (kuten myös Windows XP) voidaan asettaa toimimaan etäkäynnistettävänä työasemana. Yritykset voivat myös hyödyntää FLP:tä terminaalipäätteenä ohjelmistoille, jotka on asennettu palvelimeen ja joita käytetään Remote Desktop -ohjelmiston kautta. FLP:tä voidaan käyttää myös itsenäisenä käyttöjärjestelmänään.

WinFLP ei sisällä pelejä, Outlook Express -sähköpostiohjelmaa  eikä joitain järjestelmätyökaluja edes täysimittaisella asennuksella, joka vie tilaa noin 1,1 gigatavua kiintolevyltä.

## Laitteistovaatimukset
* 64 Mt RAM (128 Mt suositellaan)
* Pentium-luokan suoritin
* 500 Mt levytilaa (1 Gt suositellaan)
* 800x600 pikselin resoluutio
* Verkkokortti

## Rajoitukset
* Tukea modeemiyhteydelle ja terminaalipohjaisille yhteyksille ei ole.
* Vanhempien Windows-9x ohjelmien kanssa saattaa ilmetä yhteensopivuusongelmia.
* Vanhojen ajurien kanssa saattaa ilmetä ongelmia.

## Katso myös
* Unix
* Linux
* Palvelin

## Aiheesta muualla
*Terminal Server Progress and Commitment  – PDF presentation; WinFLP is described at the end
*Exclusive: Microsoft Windows XP Codenames: "Eiger" and "Mönch"  – partial specs on Eiger and Mōnch.
*Test of Microsoft's Windows Fundamentals for Legacy PCs  at Bink.nu
*Screenshot gallery  at Bink.nu
Tuomas Tarkki

**Tuomas Sakari Tarkki** (s. 28. helmikuuta 1980 Rauma) on entinen suomalainen jääkiekkomaalivahti, joka pelasi viimeksi Tanskan Metal Ligaen-joukkue Rungsted Seier Capitalissa.

## Ura
Tarkki oli yksi kauden 2006–2007 sensaatioista. Hän tuli alkujaan Kärppiin parin kuukauden koeajalle paikkaamaan loukkaantunutta kanadalaismaalivahti Andy Chiodoa. Lopulta Tarkki kirjoitti loistavien otteidensa ansiosta koko kauden sopimuksen Kärppien ykkösmaalivahdiksi ja Chiodo joutui lähtemään. Tarkki valittiin lokakuussa SM-liigan kuukauden pelaajaksi.

Ennen kautta 2006–2007 Tarkilla oli kokemusta SM-liigasta vain kolmen ottelun verran Rauman Lukon varamaalivahtina. Hän oli myös kokeella Tapparassa ennen kautta 2005–2006. Lisäksi Tarkki on pelannut Pohjois-Amerikassa NCAA-yliopistosarjaa, ECHL:ää ja AHL:ää.

Tarkin nuorempi veli Iiro Tarkki on myös uransa lopettanut jääkiekkomaalivahti, joka pelasi viimeksi Oulun Kärpissä. Veljekset tekivät 7. joulukuuta 2006 historiaa maalein 4–0 päättyneessä Kärppien ja SaiPan välisessä SM-liigaottelussa. Kyseessä oli ensimmäinen kerta suomalaisen pääsarjakiekkoilun historiassa, kun maalivahteina pelaavat veljekset ovat olleet jäällä samaan aikaan.
Kaudella 2006–2007 Tuomas Tarkki oli voittamassa Kärpille SM-liigan mestaruutta. Kauden päätyttyä hänet valittiin SM-liigan parhaaksi maalivahdiksi.

Pelattuaan neljä kautta Kärpissä, Tarkki siirtyi kauden  päätteeksi Ruotsiin, kahden vuoden sopimuksella MODO Hockey -seuraan. Tarkki pelasi lopulta vain yhden kauden MODOssa. Kauden jälkeen KHL-seura Neftehimik Nižnekamsk teki MODOlle tarjouksen Tarkista, ja Tarkki siirtyi kaudeksi 2011–2012 Venäjälle.

Neftehimik Nižnekamsk Tarkki torjui kauden ja päästi pelaamissaan otteluissa keskimäärin 2,73 maalia. Kauden jälkeen hän teki 1+1-vuotisen sopimuksen SM-liigan JYPin kanssa. JYPissä Tarkki on ollut voittamassa SM-pronssia 2013 ja 2015. JYPin voittaessa European Trophyn 2013, Tarkki valittiin turnauksen parhaaksi maalivahdiksi.

Kaudeksi 2016–2017 Tarkki siirtyi tšekkiläiseen BK Mladá Boleslaviin vuoden mittaisella sopimuksella. Sopimus päädyttiin kuitenkin purkamaan joulukuussa Tarkin vaisujen otteiden takia. Tammikuussa 2017 Tarkki teki loppukauden kattavan sopimuksen tanskalaisen Rungsted Seier Capitalin kanssa.

Elokuussa 2017 Tarkki ilmoitti lopettavansa pelaajauransa ja siirtyvänsä Oulun Kärppien naisten edustusjoukkueen maalivahtivalmentajaksi. Valmennusurallaan on Tarkki ehtinyt saavuttamaan Suomen mestaruuden.

Tarkki on naimisissa entisen jääkiekkoilijan Saija Tarkin kanssa.

## Tilastot

## Lähteet

## Aiheesta muualla
* 
* 
*
Pavia

**Pavia** on kaupunki Lombardiassa, Pohjois-Italiassa. Kaupunki sijaitsee noin 35 kilometriä etelään Milanosta. Paviassa on runsaat 70&nbsp;000 asukasta, ja sen pinta-ala on 63 km². Kaupungin läpi virtaa Ticinojoki, joka on Pojoen sivuhaara. Pavia on myös samannimisen maakunnan pääkaupunki.

## Historia
### Antiikki

Antiikin aikana kaupunki tunnettiin nimellä *Ticinum*. Se oli alun perin liguurilainen asutus. Myöhemmin se kehittyi roomalaiseksi kaupungiksi. Kaupunki nousi merkittäväksi myöhäisantiikin ja keskiajan taitteessa, kun goottikuningas Teoderik Suuri valitsi sen pääkaupungikseen.

### Myöhempi historia
Myöhemmin Ticinumista tuli langobardien kuninkaiden asuinpaikka ja Italian kuningaskunnan pääkaupunki (572—774). Kaupunkia alettiin kutsua nimellä *Papia* jo ennen langobardiajan päättymistä. Nykyinen nimi *Pavia* on muuntunut tästä.

Milanoa hallinnut Visconti-suku liitti Pavian alaisuuteensa 1300-luvun puolivälissä. Vuonna 1396 ruhtinas Gian Galeazzo Visconti rakennutti Pavian läheisyyteen Certosa di Pavian kartusiaaniluostarin. 

## Nähtävyydet
Kaupungin nähtävyyksiä ovat keskiaikaiset rakennukset kuten Pavian yliopisto (Università di Pavia), tuomiokirkko Duomo di Pavia, linna Castello Visconteo ja Ticinojoen ylittävä silta Ponte Coperto di Pavia. 

## Lähteet

## Aiheesta muualla

* Pavian kotisivut
Mad Sin

**Mad Sin** on saksalainen psychobilly-yhtye, joka on muodostettu vuonna 1987. Mad Sin sai ensimmäisen levytyssopimuksensa vuonna 1988. 

## Jäsenet

* Koefte Deville - laulu
* Valle - pystybasso ja taustalaulu
* Manny Anzaldo - kitara ja taustalaulu
* Andy Kandil - kitara ja taustalaulu
* KO Ristolainen - rummut

## Muita jäseniä
 
* Hellvis - taustalaulu
* Ramon Sitoci - kitara
* Matt Vüdü - kitara
* Stein aka "Dr. Solido" - kitara
* Tex Morton - kitaristi
* Holli - alkuperäinen basisti

## Bändissä vierailleet jäsenet
* Tommy Gun - Rummut
* Peter Sandorff - Kitara/Taustalaulu (mm.Nekromantix ja Hola Ghost)
* Micha - Rummut
* Nick 13 - Laulu

## Albumit

* Chills and Thrills in a Drama of MAD SIN and Mystery (1988)
* Distorted Dimensions (1990)
* Amphigory (1991)
* Break the Rules (1992)
* A Ticket into Underworld (1993)
* God save the Sin (1996)
* Sweet & Innocent?... Loud & Dirty!(1998)
* Survival Of The Sickest (2002)
* Dead Moon's Calling (2005)
* 20 year in Sin Sin (2007) 
* Burn and Rise (2010)
Waltteri Immonen

**Waltteri Immonen** (s. 3. huhtikuuta 1967 Helsinki) on suomalainen jääkiekkovalmentaja ja uransa lopettanut jääkiekkopuolustaja. Hän edusti koko uransa Jokereita pelaten aluksi kaudet 1987–1989 I-divisioonassa ja sen jälkeen SM-liigassa kaudet 1989–1999. Pelaajauransa jälkeen Immonen on toiminut Jokereissa joukkueenjohtajana, apuvalmentajana, päävalmentajana ja urheilutoimenjohtajana. Kaudesta 2008–2009 lähtien Immonen on toiminut Sveitsin liigassa pelaavan EV Zugin apuvalmentajana. Kaudella 2016–2017 Immonen kuuluu Suomen A-maajoukkueen valmennusryhmään. Myös Waltteri Immosen veli Santeri Immonen pelasi Jokereissa puolustajana kausilla 1994–97.

## Uratilastot

## Saavutukset
* kolmanneksi eniten otteluita Jokereissa
* Jokerien kaikkien aikojen pistepörssin 17:s, puolustajista 2:s
* SM-liigan herrasmiespelaajan Raimo Kilpiö -palkinto kaudella 1995–96.
* SM-liigan tehopelaajan Matti Keinonen -palkinto kaudella 1991–92.
* 42 A-maaottelua.
* Kolmet MM-kilpailut (1992–94), joista kaksi MM-hopeaa.
* Pelaajana neljä SM-kultaa, yksi SM-hopea ja yksi SM-pronssi.
* Joukkueenjohtajana ja/tai valmentajana yksi SM-kulta ja kaksi SM-hopeaa.
* Jokerit on jäädyttänyt Immosen pelinumeron 24.

## Lähteet

*
Cascada

**Cascada** on saksalainen Berliinistä kotoisin oleva eurodance-ryhmä, johon kuuluvat laulaja Natalie Horler sekä DJ/tuottajat DJ Manian ja Yanou. Bändin aikaisempi nimi oli *Cascade*, mutta juridisista syistä se piti vaihtaa. Vanhan nimen voi löytää singlen ”Miracle” nyt jo pois myynnistä vedetyistä laitoksista. Bändin nykyinen nimi Cascada on espanjaa ja tarkoittaa vesiputousta. Cascada esiintyi Helsingin *the Circus* -clubilla 17. syyskuuta 2010 ja on tehnyt useita esiintymisiä Suomessa myös sen jälkeen. 

Cascada edusti Saksaa Euroviisuissa 2013 kappaleella ”Glorious”.

## Diskografia
### Albumit
* 21. helmikuuta 2006: Everytime We Touch
* 11. marraskuuta 2006: The Remix Album
* 5. joulukuuta 2007: Perfect Day
* 6. heinäkuuta 2009: Evacuate the Dancefloor
* 2011: Original Me
* 2012: It's Christmas Time
* 2012: Back on the Dancefloor
* 2013: The best of Cascada
* 2013: Acoustic sessions

### Singlet

* *Miracle* (2004)
* *Bad Boy* (2004)
* *[[Everytime We Touch (Cascadan kappale)|Everytime We Touch]]* (2005)
* *How Do You Do!* (2005)
* *Truly Madly Deeply* (2006)
* *A Neverending Dream* (2006)
* *Wouldn't It Be Good* (2006)
* *[[Ready for Love]]* (2006)
* *What Hurts the Most* (2007)
* *[[What Do You Want from Me?]]* (2008)
* *Because the Night* (2008)
* *Faded* (2008)

* *Perfect Day* (2009)
* *[[Evacuate the Dancefloor (kappale)|Evacuate the Dancefloor]]* (2009)
* *Fever* (2009)
* *Dangerous* (2009)
* *[[Pyromania (kappale)|Pyromania]]* (2010)
* *[[Night Nurse]]* (2010)
* *[[San Francisco (kappale)|San Francisco]]* (2011)
* *[[Au Revoir (kappale)|Au Revoir]]    * (2011)
* *[[Summer of Love]]* (2012)
* *The Rhythm of the Night* (2012)
* *[[Glorious (kappale)|Glorious]]* (2013)
* *[[The World Is in My Hands]]* (2013)

* *[[Blink (kappale)|Blink]]* (2014)
* *[[Madness (Cascadan kappale)|Madness]]* (2014)
* *[[Reason (kappale)|Reason]]* (2015)
* *[[Run (Cascadan kappale)|Run]]* (2017)
* *[[Playground (kappale)|Playground]]* (2017)
* *[[Back for Good (Cascadan kappale)|Back for Good]]* (2018)
* *[[Like the Way I Do]]* (2019)
* *[[I’m Feeling It (In the Air)]] (2020)
* *One Last Dance* (2021)
* *Never Let Me Go'' (Timmy Trumpetin ja Harris & Fordin kanssa) (2021)

## Lähteet

## Aiheesta muualla
* Cascadan virallinen sivusto
*
Deividas Šemberas

**Deividas Šemberas** on liettualainen ammattilaisjalkapalloilija. Hän pelaa Venäjän jalkapalloliigassa PFK TsSKA Moskovan joukkueessa. Hän on Liettuan jalkapallomaajoukkueen kapteeni ja on pelannut yli 40 maaottelua. Hän on aikaisemmin pelannut Venäjän liigaa Moskovan Dynamon joukkueessa.

## Aiheesta muualla
Delfinaario

**Delfinaario** on delfiineille tarkoitettu akvaario. Delfiinejä pidetään yleensä suuressa altaassa, mutta joskus ne voivat päästä aitaukseen, joka voi sijaita avomeressä. Jotkut delfinaariot koostuvat yhdestä altaasta, toiset ovat laajentuneet suuremmiksi keskuksiksi, jossa on myös muita merieläimiä ja  turistihoukutuksia. Suurempia keskuksia ei yleensä mielletä delfinaarioiksi vaan teemapuistoiksi, joihin sisältyy delfinaario. Delfinaario voi olla myös osa eläintarhaa.

Pohjoismaiden ensimmäinen ja sittemmin ainoaksi jäänyt delfinaario toimii Kolmårdenin eläinpuistossa Norrköpingissä Ruotsissa.

Suomessa on ollut Särkänniemen delfinaario Tampereella Särkänniemen huvipuistossa. Lokakuussa vuonna 2015 tiedotettiin, että Särkänniemen delfinaario lopetetaan ja että delfiinit siirretään uuteen paikkaan vuoden 2016 kevään aikana. Särkäniemen delfiinit siirrettiin Attikan eläinpuistoon Kreikkaan 28. elokuuta 2016.

## Kritiikkiä
Delfinaarioita on arvosteltu eläinten hyväksikäyttönä. Delfinaarioiden vastustajien mielestä delfinaariot eivät tarjoa delfiineille luonnonmukaisia elinolosuhteita fyysisesti tai sosiaalisesti, minkä katsotaan selittävän delfinaarioiden korkeita kuolleisuuslukuja.

Delfinaarioiden puolustajat näkevät delfinaariot tärkeinä paikkoina, joissa ihmiset voivat tutustua delfiineihin ja oppia niistä. Delfinaarioiden ajatellaan myös suojaavan harventunutta delfiinikantaa. Delfinaarioissa on olemassa jo vahva toisen, kolmannen ja jopa neljännen polven kanta, eikä suurimpaan osaan maailman delfinaarioista enää nykyään pyydystetä delfiineitä luonnosta, vaan paikalliskantojen geneettinen monimuotoisuus varmistetaan siirroilla delfinaarioiden kesken tai keinosiemennyksellä. Keinosiemennystekniikat ovat kehittyneet, ja niistä toivotaan olevan apua myös muun muassa uhanalaisten delfiinilajien kannan elvyttämisessä.

## Lähteet
Harry G. Frankfurt

**Harry Gordon Frankfurt** (29. toukokuuta 1929 – 16. heinäkuuta 2023) oli yhdysvaltalainen filosofi, Princetonin yliopiston professori ja tietokirjailija.

Frankfurt kirjoitti 1960-luvulta alkaen useita arvostettuja tutkimuksia, joissa hän pohti erityisesti tahdon eli ihmisen motivaatioiden ja halujen asemaa elämässä. Frankfurtin näkemyksen mukaan tahto on keskeisessä asemassa vapauden, moraalisen vastuun, identiteetin ja elämän tarkoituksen löytämisessä.

Frankfurt tuli kuitenkin laajemmin tunnetuksi kirjasta *Paskapuheesta* (), joka perustui 1980-luvulla kirjoitettuun tutkimukseen. Se ei kuitenkaan varsinaisesti liittynyt suoraan Franfurtin muuhun tutkimustyöhön. Kirjasta tuli myyntimenestys. Teoksessa Frankfurt pyrkii tuomaan esille sen, miten potaskan puhuminen on hänen näkemyksensä mukaan vaarallista demokratialle.

Frankfurtin mielestä paskan puhumisella ja valehtelulla on olemassa selkeä ero: valehtelija tietää, mikä on totuus, mutta vääristelee faktoja siitä huolimatta. Paskanpuhuja sen sijaan muuntelee esittämäänsä asiaa siinä määrin, ettei ole enää mitään järkeä esittää vaatimuksia totuuden ja valheen erottamiseksi; paskanpuhuja pitää totuutta vieläkin vähemmässä arvossa kuin valehtelija.

Harry G. Frankfurt osallistui Helsingin kirjamessuille lokakuussa 2006.

## Teoksia

* 

## Muita käännöksiä

**Tahdon vapaus ja persoonan käsite* (Freedom of the Will and the Concept of a Person, 1971) Suomentaneet Faisa Nordberg & Aarne Nordberg. niin&näin 4/2010.

## Lähteet
* Pertti Mattila: *Paskapuheen teoriasta tieteellinen menestyskirja* (Uutislehti 100/STT 26.10.2006, s. 14)

### Viitteet

## Aiheesta muualla
* Jyrki Alenius: Höpötystä turhimmillaan (tilaajille). Helsingin sanomat 28.10.2006.
Nuno Valente

**Nuno Jorge Pereira Valente** (s. 12. syyskuuta 1974 Lissabon, Portugali) on portugalilainen entinen jalkapalloilija, joka lopetti uransa 2009 Englannin Valioliigassa Evertonin joukkueessa. Pelipaikaltaan Valente oli vasen laitapuolustaja. Hän edusti Portugalin maajoukkuetta EM-kisoissa 2004 sekä MM-kisoissa 2006.

## Edustetut seurat

*Portimonense 1993-1994 (laina)
*Sporting 1994-1999
*CS Marítimo 1996-1997 (laina)
*U. Leiria 1999-2002
*FC Porto 2002-2005
*Everton 2005-2009

## Lähteet
Deep Insight

**Deep Insight** on suomalainen yhtye Kokkolasta, joka yhdistelee amerikkalaista rockia ja emoa.

## Historia
Deep Insightin perustivat vuoden 2002 alkupuolella lapsuudenystävät laulaja Jukka Nikunen ja kitaristi Johannes Ylinen. Pian kokoonpanoon liittyivät serkukset basisti Kaj Kiviniemi ja rumpali Joachim Kiviniemi. Kaj Kiviniemen jätettyä yhtyeen pari vuotta myöhemmin basistiksi tuli Miska Holopainen. Bändin toisen albumin julkaisun jälkeen myös rumpali Joachim Kiviniemi jätti yhtyeen ja tilalle tuli Ville Kinaret. Samoihin aikoihin myös basisti vaihtui toistamiseen, ja Miska Holopaisen korvasi Jorma Rantalainen.

Vakiintuneella kokoonpanolla Deep Insight kiersi satoja keikkoja lähinnä Euroopassa laajasti julkaistujen *Red Lights White Lines* ja *One Minute Too Late* -albumeiden jälkeen. Bändi kiersi aktiivisimpaan aikaansa muun muassa The Rasmuksen, Blindsiden, The 69 Eyesin, Disco Ensemblen, Lost Profetsin ja Amuletin kanssa.

Yhtye siirtyi neljännellä albumillaan synkemmästä kitaramusiikista radioystävällisempään suuntaan, *Sucker For Love* -albumi oli äänimaisemaltaan kansainväliseltä kuulostavaa rockia, ja se menestyi julkaisunsa jälkeen kohtalaisesti.

Bändi ilmoitti 2011 aloittaneensa uuden albumin työstämisen, mutta albumia ei koskaan julkaistu. Nykyään bändi on tauolla. Yhtyeen jäsenistä Ville Kinaret on tullut tutuksi myös radiosta ja tv:stä radiojuontajana ja urheiluselostajana.

## Julkaisut
### Albumit
* *Ivory Tower* (2003)
* *Red Lights White Lines* (2004)
* *One Minute Too Late* (2006)
* *Sucker For Love* (2009)

### EP
**Julia* (2002)

### Singlet
* *Zebras on the Wall* (2003)
* *Itch* (2004)
* *Hurricane Season* (2005)
* *New Day* (2006)
* *One Minute Too Late* (2006)
* *Rock With My Band* (2009)
* *Dangerous* (2009)
* *It Kills Me* (2009)
* *Let Me Go* (2010)
* *Faith* (2016)

## Lähteet

## Aiheesta muualla
*
*
Madrid Arena

**Madrid Arena** on monitoimiareena Espanjan pääkaupungissa Madridissa. Se sijaitsee Casa de Campossa lähellä kaupungin keskustaa. Areena valmistui vuonna 2003 ja sen ensimmäinen laajennus vuotta myöhemmin. Areena on suunniteltu urheilu-, messu- ja kulttuurikäyttöön, ja se rakennettiin alun perin Madridin vuoden 2012 kesäolympialaisten isännyysehdokkuutta varten. Mikäli Madrid olisi saanut olympialaiset järjestääkseen, olisi areenalla järjestetty muun muassa kori-, käsi- ja lentopallon sekä voimistelun kilpailutapahtumat.

Areena on ympyränmuotoinen ja kolmikerroksinen, ja sen kokonaispinta-ala on 30&nbsp;000 neliömetriä. Yleisökapasiteetti on suurimmillaan koripallo- ja tennisotteluissa, 10&nbsp;278. Kompleksiin kuuluu myös lisärakennus, Pabellón de Cristal, joka on yhdistetty päärakennukseen tunnelilla. Areena on Madridin kaupungin omistuksessa ja sitä hallinnoi yhtiö nimeltä Madrid Espacios y Congresos.

Madrid Arenalla järjestettiin ATP:n Masters-sarjaan kuulunut Madrid Masters -tennisturnaus vuosina 2002–2008. Se on toiminut koripalloseura Estudiantesin kotikenttänä kaudesta 2005–2006 lähtien.

## Aiheesta muualla

* Madrid Arena Madrid Espacios y Congresos -yhtiön sivustolla
Levodopa

**Levodopa** (L-dopa, 3,4-dihydroksi-L-fenyylialaniini, C9H11NO4) on rakenteeltaan aminohappo ja lääkeaine, jota käytetään yleisesti Parkinsonin taudin hoidossa. L-dopa läpäisee veri-aivoesteen, minkä jälkeen siitä muodostuu aminohappodekarboksylaasin avulla dopamiinia. L-dopasta muodostuva dopamiini lievittää Parkinsonin taudin oireita kuten vapinaa ja lihasjäykkyyttä, mutta voi myös aiheuttaa psyykeen ja mielialaan kohdistuvia haitallisia vaikutuksia. Pitkään käytettynä L-dopa aiheuttaa potilaalle tahattomia pakkoliikkeitä. L-dopa imeytyy nopeasti ruoansulatuskanavasta. Lääkkeen huippupitoisuus plasmassa saavutetaan noin tunnin kuluttua lääkkeen nauttimisesta tyhjään mahaan. L-dopaa myydään kauppanimillä Kardopal, Madopar ja Sinemet.

L-dopan ongelmana on sen nopea hajoaminen elimistössä metaboliiteiksi hajottajaentsyymien vaikutuksesta. Tärkeimmät L-dopaa hajottavat entsyymit ovat dopadekarboksylaasi (DDC) ja katekoli-O-metyylitransferaasi (COMT), jotka vaikuttavat sekä keskushermostossa että sen ulkopuolella. Pelkästään keskushermostossa toimiva hajottajaentsyymi on monoamiinioksidaasi (MAO). Hajottajaentsyymien toimintaa pyritään torjumaan niin sanotuilla estolääkkeillä, jotka estävät tai hidastavat entsyymien vaikutusta. Lääkettä annetaan yleensä sen tuhoutumista estävän aineen (karbidopa, benseratsidi) kanssa. Nämä aineet eivät läpäise veri-aivoestettä. Ne hidastavat levodopan hajoamista aivojen ulkopuolella, ja siksi levodopan annos voidaan pitää pienempänä ja sivuvaikutukset jäävät pienemmiksi.

DDC:n estolääkkeitä ovat benseratsidi ja karbidopa. COMT:n vaikutusta estäviä lääkkeitä ovat tolkaponi ja entakaponi. MAO-entsyymin estolääkkeenä käytetään selegiliiniä. Niiden käytöllä on sivuvaikutuksina käytös- ja hillitsemishäiriöitä ja pakonomaista käyttäytymistä, jotka ilmenevät esimerkiksi ahmimisena, hallitsemattomana rahankäyttönä ja osteluhaluna.

## Lähteet
Ford Explorer

**Ford Explorer** on Fordin valmistama maastoauto. Maaliskuussa 1990 esitelty malli kuuluu autoihin, joita etenkin Yhdysvalloissa kutsutaan SUV:eiksi (Sport Utility Vehicle).

## Sukupolvet

'91-'94 Ford Explorer.jpg|Ensimmäinen sukupolvi.
95-98 Ford Explorer.jpg|Toinen sukupolvi.
2002-2005 Ford Explorer -- 06-16-2011.jpg|Kolmas sukupolvi.
2006-2010 Ford Explorer -- 01-07-2012.jpg|Neljäs sukupolvi.
2011 Ford Explorer Limited -- 02-07-2011.jpg|Viides sukupolvi.
Ford Explorer P4220630.jpg|Viidennen sukupolven facelift
2020 Ford Explorer ST, front 8.24.19.jpg|Kuudes sukupolvi


## Aiheesta muualla
Spinneri Magazine

**Spinneri Magazine** oli suomenkielinen harrasteautoiluun keskittynyt aikakauslehti, joka ilmestyi kuusi kertaa vuodessa.

Spinneri Magazine perustettiin vuonna 1998, jolloin lehteä ilmestyi neljä numeroa. Vuosikerrasta 1999 alkaen lehti ilmestyi kuudesti vuodessa.

Lehdessä esiteltiin ennen kaikkea kotimaisia, mutta myös ulkomaisia harrasteautoja erityisesti tekniikkaan, teknisiin muutoksiin ja viritykseen painottuen. Lehti pyrki käsittelemään harrasteautoilua yleisesti valikoimatta aiheita sen enempää valmistusmaan kuin vuosimallinkaan mukaan. Autoesittelyjen lisäksi lehdessä oli tapahtumareportaaseja sekä erilaisia tuotetestejä ja tee itse -artikkeleita. Spinneri Magazine pyrki aina olemaan mahdollisimman "lähellä" harrastajaa – siis lehden lukijaa. Tästä lehti sai myös kiitosta. Lehden tekijät ovat itsekin aktiivisia harrasteautoilijoita.

Lehteä kustansi alkuvaiheessa Edita Oy, mutta lehtikonseptin luoja ja lehden päätoimittaja Jari Sjöman osti Spinneri Magazinen kustannus- ja julkaisuoikeudet itselleen vuonna 2000, jolloin lehden kustantajaksi tuli Oy Spin Around Ab. Myöhemmin yritysjärjestelyjen myötä kustannustoiminta siirtyi Transformaatio Oy:lle, omistuspohjan säilyessä ennallaan.

Vuonna 2006 lehti muutti linjaansa enemmän tekniikkapainotteiseksi ja samalla esiteltiin uudistunut oranssimusta ulkoasu sekä uusi harrasteautoilun maailmaan sijoittuva sarjakuva "Krisse ja Keksa", jota piirsi Timo Ronkainen.

Viideskymmenes numero (4/06) ilmestyi elokuussa 2006. 10-vuotista taivaltaan Spinneri Magazine puolestaan juhli maaliskuussa 2008 ilmestyneen 10-vuotisjuhlanumeron muodossa. Lehden 100-sivuinen juhlanumero 6/2014 oli 100. julkaistu irtonumero, mutta samalla viimeinen. Spinneri Magazine oli 17. vuosikerrallaan yksi pisimpään Suomessa ilmestyneistä kotimaisista harrasteautolehdistä ja myös ensimmäinen kotimainen harrasteautolehti, joka avasi omat verkkosivut. Lehden ensimmäinen verkkoversio avattiin osoitteessa www.spinnerilehti.fi jo vuonna 1998. Sittemmin domain lyhentyi muotoon www.spinneri.fi.

Spinneri Magazinen päätoimittajana toimi sen perustamisesta lähtien Jari Sjöman.

## Aiheesta muualla
* Spinneri Magazine